Държавен вестник, бр. 80, 2013 г., стр. 51

БРОЙ  80	
Д Ъ Р Ж А В Е Н  В Е С Т Н И К 	
СТР.  51  
б) притежателят на отпадъците осигурява 
цялата необходима информация и уведомява 
оператора на депото за промените в процеса 
(особено за промени във входящите суровини);
в) процесът обикновено се извършва в една 
инсталация, като се допуска отпадъците да бъдат 
и от различни инсталации, ако те могат да се оп­
ределят като един поток с общи характеристики в 
рамките на установени граници (например дънна 
пепел от изгаряне на битови отпадъци).
За отпадъците по т. 1.1.3.2.1 основното оха­
рактеризиране трябва да обхваща съществените 
изисквания, посочени в т. 1.1.2, като включва и 
определяне на:
а) границите на изменение на състава на от­
делните отпадъци;
б) границите на изменение на свойствата на 
отпадъците;
в) когато това се изисква – способността за 
излужване на отпадъците, определена посредством 
изпитване чрез партидно излужване, изпитване за 
просмукване и/или изпитване в зависимост от pH;
г) ключовите параметри, които трябва да се 
изследват редовно.
Когато отпадъците са образувани от един и същ 
процес в различни инсталации, притежателят на 
отпадъците предоставя информация за границите 
на изменение на състава. В тази връзка трябва да 
бъдат направени достатъчен брой измервания, за да 
се определят границите на изменение на свойствата, 
характеризиращи отпадъците. Тогава може да се 
счита, че отпадъците са с определени свойства и 
впоследствие трябва да са обект само на изпитване 
за определяне на съответствието, освен ако не са 
настъпили значителни промени в процеса на обра­
зуване на отпадъците или в състава и свойствата 
на използваните суровини и материали.
Когато за отпадъци, образувани от един про­
цес в една и съща инсталация, резултатите от 
измерванията показват незначителни промени в 
свойствата на отпадъците в сравнение с граничните 
стойности, се счита, че отпадъците са с определени 
свойства и впоследствие трябва да са обект само 
на изпитване за определяне на съответствието, 
освен ако не са настъпили значителни изменения 
в процеса, от който се образуват отпадъците, или 
в състава и свойствата на използваните суровини 
и материали.
Когато свойствата на отпадъците варират в 
значителни граници, основните им характеристики 
се определят индивидуално и тези отпадъци се 
отнасят към т. 1.1.3.2.2. Това са случаите на от­
падъци от съоръжения за временно съхраняване, 
при смесване на отпадъци от претоварни станции 
или от смесени отпадъчни потоци, доставяни от 
лицата, събиращи отпадъци.
1.1.3.2.2. Отпадъци, които не се образуват 
редовно
Това са отпадъците, които не се образуват 
редовно от един и същ процес в една и съща 
инсталация и не са част от отпадъчните потоци с 
определени характеристики.
При отпадъците по т. 1.1.3.2.2 се извършва ос­
новно охарактеризиране на всяка партида отпадъци, 
което трябва да включва съществените изисквания, 
посочени в т. 1.1.2. В случаите, когато се извършва 
основно охарактеризиране на всяка партида, не се 
провежда изпитване за съответствие.
1.1.4. Случаи, при които не се изисква изпитване:
1.1.4.1. Изпитване за основно охарактеризиране 
не се извършва, когато:
а) отпадъците са в списъка на отпадъците, за 
които не се изисква изпитване по раздел 2;
б) цялата необходима информация за основното 
охарактеризиране е известна и надлежно обоснована 
до степен, напълно удовлетворяваща компетентния 
орган, издал разрешението за извършване на дей­
ности с отпадъци или комплексното разрешително;
в) отпадъците са от определени видове, за които 
изпитването е практически неприложимо или за 
които няма подходящи процедури за изпитване и 
критерии за приемане.
1.1.4.2. Практическата неприложимост на из­
питването или липсата на подходяща процедура 
за изпитване и критерии за приемане на отпадъ­
ците трябва да бъде обоснована и документирана, 
включително причините, поради които се счита, че 
отпадъците могат да бъдат приети на този клас депо.
1.2. Установяване на съответствието
1.2.1. За приемане на отпадъците на съответния 
клас депо освен основното охарактеризиране съглас­
но т. 1.1 е необходимо и последващо установяване 
на съответствието на резултатите от изпитването с 
резултатите, получени при основното охарактери­
зиране на отпадъка, и със съответните критерии 
за приемане, регламентирани в раздел 2.
1.2.2. Изпитването за установяване на съответ­
ствието се извършва периодично за проверяване 
на отпадъчни потоци, които се образуват редовно 
от един и същ процес.
1.2.3. Параметрите за установяване на съответ­
ствието се определят на основата на информацията 
от основното охарактеризиране. Чрез изпитване 
се проверяват само ключовите параметри, опреде­
лени от основното охарактеризиране. Проверката 
установява съответствието на получените резул­
тати от изпитването на ключовите параметри с 
граничните стойности.
1.2.4. Изпитването за установяване на съответ­
ствието включва едно или повече от изпитванията, 
използвани при основното охарактеризиране. За 
даден отпадък тези изпитвания включват най-малко 
изпитване чрез партидно излужване. За тази цел 
се използват методите, посочени в раздел 3.
1.2.5. За отпадъците, посочени в т. 1.1.4, букви 
„а“ и „в“, за които не се изисква изпитване за ос­
новно охарактеризиране, съответно не се изисква и 
провеждане на изпитване за определяне на съответ­
ствието. В тези случаи се извършва документална 
проверка на съответствието с информацията от 
основното охарактеризиране.
1.2.6. Изпитването за установяване на съответ­
ствието се извършва най-малко веднъж годишно, 
като операторът е задължен във всеки отделен